તેમણે જણાવ્યું હતું કે એસજીએસટીમાં રાજ્ય સરકારો સમાન ચીજવસ્તુઓ ઉપર સમાન વેરો લાદશે તે કહેવું હાલના મોડલ લૉ મુજબ આજની તારીખે મુશ્કેલરૂપ ગણાવી શકાય. તેમણે જણાવ્યું કે વ્યક્તિના સમગ્ર દેશના સમાન પાન નંબરવાળા તમામ કરપાત્ર તથા માફી સપ્લાય કે જેમાં નિકાસનો પણ સમાવેશ થાય છે તેનું વાર્ષિક ટર્નઓવર રૂ. નવ લાખથી વધુ થાય તેવા વેપારીએ નોંધણી નંબર લેવો પડશે, જોકે આ ટર્નઓવર માફી માલનું હશે તો તેઓએ નંબર લેવાનો રહેશે નહીં. દરમિયાન જીએસટીના હાલના મોડલ લૉમાં હજુ કેટલીય દ્વિધાઓ પ્રવર્તી રહી છે. ખાસ કરીને નાના વેપારીઓને આમાં સીધી મુશ્કેલી પડી શકે છે તેવો મત ટેક્સ નિષ્ણાતો દ્વારા વ્યક્ત કરાઇ રહ્યો છે.